সুমাইয়া আক্তার ফরিদপুরের সালথা উপজেলার আটঘর উচ্চ বিদ্যালয়ের শিক্ষার্থী। সকালে পরীক্ষা দিতে সুমাইয়া আক্তার যখন সালথা মডেল মাধ্যমিক বিদ্যালয়ে উপস্থিত হয়, তখন তার চোখে বাঁধভাঙা অশ্রু। বারবার কান্নায় ভেঙে পড়লেও সহপাঠী ও কেন্দ্র সচিবদের সহযোগিতায় ওই ছাত্রী পরীক্ষা শেষ করে। এ সময় সালথা মডেল মাধ্যমিক বিদ্যালয় পরীক্ষাকেন্দ্রে শোকের ছায়া নেমে আসে। এক হাতে চোখ মুছতে ও অন্য হাত দিয়ে লিখতে দেখা যায় সুমাইয়াকে। সংবাদ পেয়ে উপজেলা নির্বাহী অফিসার মোহাম্মাদ মোবাশ্বের হাসান পরীক্ষাকেন্দ্রে ছুটে গিয়ে সুমাইয়াকে সান্ত্বনা দেন।